## Odluka Ustavnog suda Republike Hrvatske broj U-III-1704/2000 od 21. veljače 2001.

### NN 20/2001 (14.3.2001.), Odluka Ustavnog suda Republike Hrvatske broj U-III-1704/2000 od 21. veljače 2001.

# USTAVNI SUD REPUBLIKE HRVATSKE

if !supportEmptyParas endif

377

Ustavni sud Republike Hrvatske, u Vijeću petorice za odlučiva­nje o
ustavnim tužbama, u sastavu sudac Jasna Omejec, kao predsjednik Vijeća te suci
Marijan Hra­njski, Ivan Matija, Ivan Mrko­njić i Vice Vukojević, kao članovi
Vijeća, odlučujući povodom ustavne tužbe L. d.o.o. u stečaju iz L., zastupan po
stečajnom upravite­lju V. K., odvjetniku iz R., na sjednici održanoj dana 21.
ve­ljače 2001., donio je jednoglasno s­ljedeću

## ODLUKU

I. Ustavna tužba se usvaja te
se ukida:

– rješe­nje Visokog
trgovačkog suda Republike Hrvatske, broj: XI Pž-3625/00-2 od 12. rujna 2000.
godine.

II. Predmet se vraća Visokom
trgovačkom sudu Republike Hrvatske na ponovni postupak i odlučiva­nje.

```
Obrazlože­nje
```

1. Ustavna tužba podnijeta je povodom rješe­nja
Visokog trgovačkog suda Republike Hrvatske označenog u točki I. izreke ove
odluke.

Tim je rješe­njem
odbačena, kao nepravodobna, žalba pod­no­si­­te­lja podnesena protiv presude
Trgovačkog suda u R., broj: P-448/98 od 24. svib­nja 2000. godine.

Iz obrazlože­nja
osporenog rješe­nja razvidno je da je punomoćnik podnosite­lja pobijanu presudu
primio 14. lip­nja 2000. godine, a žalbu protiv iste presude uložio 23. lip­nja
2000. godine, tj. deveti dan od primitka presude što je izvan roka propisanog
člankom 500. stavkom 2. Zakona o parničnom postupku (»Narodne novine«, broj
53/91, 91/92 i 112/99 – nastavno: ZPP).

Žalbu je
drugostupa­njski sud odbacio pozivom na odredbe članaka 366. stavka 1. i 358.
stavka 2. ZPP-a.

2. Podnosite­lj
smatra da su osporenim rješe­njem povrijeđene odredbe članka 18. Ustava (kojim
se jamči pravo na žalbu), članka 26. (koji propisuje jednakost  građana i stranaca pred sudovima i drugim
državnim i inim tijelima koja imaju javne ovlasti) i članka 115. stavka 3.
(sada 118. stavka 3.) po kojoj odredbi sudovi sude na teme­lju Ustava i zakona.

3. Povrede
naprijed navedenih ustavnih prava i načela pod­nosite­lj obrazlaže navodima
kako je točno da je prvostupa­njsku presudu primio dana 14. lip­nja 2000.
godine, o čemu da postoji i uredno potpisana dostavnica. Navodi da­lje, kako je
isto tako točno da je žalbu protiv prvostupa­njske presude uložio dana 23. lip­nja
2000. godine, neposredno je predajući Trgovačkom sudu u R., o čemu da također
postoji uredna potvrda o primitku s jasno vid­ljivim datumom, ali da je netočno
to, da bi ulaga­njem žalbe dana 23. lip­nja 2000. godine bio u prekluziji za ­njeno
podnoše­nje. Ističe da­lje, kako je rok od 8 dana za ulaga­nje žalbe počeo teći
prvog iduće­g dana nakon izvršenog dostav­lja­nja i da bi kalendarski završio s
danom 22. lip­nja 2000. godine. Međutim, 22. lip­nja 2000. godine da je bio
državni blagdan – Dan antifašističke borbe, što znači neradni dan za sve, pa
tako i za sud. Navodi, kako je pravilno izračunao da pos­ljed­nji dan roka za
žalbu istječe protekom prvog iduće­g radnog dana nakon državnog blagdana, a to
da je u konkretnom slučaju bio 23. lipnja 2000. godine kada je žalbu i predao
sudu.

Predlaže da ovaj
Sud usvoji ­nje­govu ustavnu tužbu, ukine osporeno rješe­nje Visokog trgovačkog
suda Republike Hrvatske i predmet vrati istome sudu na ponovni postupak i
odlučiva­nje.

*Ustavna tužba je
osnovana.*

4. Za potrebe
ustavnosudskog postupka pribav­ljen je spis predmeta Trgovačkog suda u Rijeci,
broj: P-448/98.

Iz sta­nja spisa
predmeta, poglavito poštanske povratnice vid­ljivo je da je podnosite­lj
presudu Trgovačkog suda u R., broj: II P-448/98 od 24. svib­nja 2000. godine
primio 14. lip­nja 2000. godine. Nada­lje, iz žalbe tuženika podnijete protiv
označene presude Trgovačkog suda u R. vid­ljivo je da je ista neposredno
predana tom sudu dana 23. lip­nja 2000. godine. Prijemni pečat Trgovačkog suda
u R. s navedenim datumom prijema žalbe otisnut je na ­njenoj prvoj stranici.
Prema odredbi članka 1. stavka 1. Zakona o blagdanima, spomendanu i neradnim
danima u Republici Hrvatskoj (»Narodne novine«, broj 33/96) dan 22. lipnja
određen je kao blag­dan u Republici Hrvatskoj, dok je stavkom 2. istog članka
određeno da se u dane blagdana ne radi.

Odredbom članka 112. stavka
1. ZPP-a određeno je da se rokovi računaju na dane, mjesece i godine. Stavkom
4. istog članka određeno je, da ako pos­ljed­nji dan roka pada na državni
praznik, ili u nedje­lju ili u koji drugi dan kad se ne radi, rok istječe
protekom prvog iduće­g radnog dana. Odredbom članka 500. stav­ka 1. točke 2.
ZPP-a određeno je da je u privrednim sporovima rok za žalbu protiv presude
odnosno rješe­nja osam dana, a tri dana za podnoše­nje odgovora na žalbu.

Iz sve­ga navedenog proizlazi
da je podnosite­lj žalbu protiv naprijed označene odluke Trgovačkog suda u R.
podnio u zakonskom roku te da su mu osporenom odlukom Visokog trgovačkog suda
povrijeđena ustavna prava na koja upućuje u svojoj ustavnoj tužbi.

Zbog sve­ga iznijetog va­ljalo
je tužbu podnosite­lja usvojiti i odlučiti kako je u izreci navedeno.

5. Ova odluka teme­lji se na odredbama članaka 69. i 72. Ustavnog zakona
o Ustavnom sudu Republike Hrvatske (»Narodne novine«, broj 99/99).

Broj: U-III-1704/2000
Zagreb, 21. ve­ljače 2001.

USTAVNI SUD REPUBLIKE HRVATSKE

Predsjednik Vijeća
**dr. sc. Jasna Omejec,** v. r.

if !supportEmptyParas endif

Odluka, NN 20/2001-377